Nick Mason’s Saucerful of Secrets

Nick Mason's Saucerful of Secrets er band som ble dannet av Nick Mason fra Pink Floyd i 2018. Mason dannet bandet for å fremføre tidlig Pink Floyd-materiale.

Bandet består foruten Nick Mason av bassist Guy Pratt, gitaristene Gary Kemp og Lee Harris, og keyboardisten Dom Beken.

Ettersom mange fans hadde oppdaget Pink Floyd med deres bestselgende album fra 1973 The Dark Side of the Moon, ønsket Mason å bringe deres tidligere materiale ut til et bredere publikum. Bandet debuterte i mai 2018 i London før de la ut på en Europaturné i september 2018 og en nordamerikansk turné i 2019. En Europaturné i 2020 ble utsatt på grunn av COVID-19-pandemien. I september 2020 ga bandet ut et live-album og en film, Live at the Roundhouse.

Bande fortsatte sin Europaturne i 2022.

Bakgrunn 
Pink Floyd, et av de mest kommersielt suksessrike og innflytelsesrike rockebandene gjennom tidene, ble dannet i London i 1965 av Syd Barrett (vokal, gitar), Nick Mason (trommer), Roger Waters (bassgitar, vokal), og Richard Wright (keyboard, vokal). Barrett sluttet i 1968 på grunn av psykiske problemer og utstrakt misbruk av stoffet LSD, han ble erstattet av gitaristen David Gilmour, som allerede hadde blitt med mens Barrett fortsatt var medlem. Waters sluttet i 1985 og Wright døde i 2008.

Mens Gilmour og Waters fortsetter å fremføre Pink Floyd-materiale i deres soloshow, jobbet Mason med Pink Floyd-utgivelser og samlinger. Mason assistert også ved Pink Floyd: Their Mortal Remains, en museumsutstilling fra 2017 om Pink Floyd.

I 2018 henvendte tidligere Blockheads-gitarist Lee Harris og Pink Floyd-samarbeidspartner bassisten Guy Pratt seg til Mason med ideen om å danne et band for å fremføre Pink Floyds tidlige psykedeliske materiale, spilt inn mens Barrett var bandleder. Det nye bandet fikk også med vokalist og gitarist Gary Kemp fra Spandau Ballet og keyboardist Dom Beken, en samarbeidspartner av Wright. Pratt og Beken har tidligere jobbet sammen i det elektroniske bandet Transit Kings.

Mason sa at han ikke ønsket å opptre som et hyllestband som ligner på det australske Pink Floyd Show, eller fremføre show som ligner de av Waters og Gilmour, bandet ønsket å "fange ånden" i musikken i stedet for å gjenskape den. De mottok velsignelsene fra de gjenlevende Pink Floyd-bandkamerater. Bandet har tatt navnet sitt fra det andre Pink Floyd-albumet, A Saucerful of Secrets (1968).

Fremførelse 

Nick Masons Saucerful of Secrets debuterte på et utsolgt testshow på Dingwalls, en klubb med 500 seter i London, i mai 2018. De ble etterfulgt av tre små show på Half Moon, Putney, en europeisk turné i september 2018, og en nordamerikansk turné i 2019. 18. april 2019 overrasket Waters publikum på New York Beacon Theatre ved å bli med bandet for å synge "Set the Controls for the Heart of the Sun".

En Europaturné skulle begynne i april 2020, men ble avlyst på grunn av COVID-19-pandemien. En andre turné i USA, med undertittelen Echoes Tour, skulle starte i Nord-Amerika i januar 2022, men har siden blitt utsatt på grunn av COVID-pandemien.

Bande startet sin utsatte Europaturne i 2022.

Utgivelser 
2020 - Live at the Roundhouse

Medlemmer 

 Nick Mason - trommer, perkusjon
 Gary Kemp – vokal, gitarer
 Guy Pratt - bass, vokal
 Lee Harris - gitarer, vokal
 Dom Beken – keyboard, programmering

Referanser 

Progressive band
Pink Floyd
Band etablert i 2018